Í samstarfi við verslunina Parka valdi ég mér nýlega mottu fyrir heimilið sem ég gæti hreinlega ekki verið ánægðari með . Stofan varð samstundis mikið hlýlegri og er núna betur afmörkuð frá borðstofunni sem er í sama rými . Mottan sem varð fyrir valinu hjá mér heitir Lana og er að hluta til úr bómull ásamt pólýester og er því mjög slitsterk og auðveld í umhirðu . Ég er mjög hrifin af stílnum og er hún smá í anda klassísku marokkósku Beni Ourain mottanna sem ég var búin að vera með augun á í lengri tíma . Ég hef átt í góðu samstarfi við Parka , en parketið mitt er einmitt keypt þaðan ( * með afslætti ) og veit ég að það hefur rokið út síðan þá eins og heitar lummur – enda erfitt að finna jafn fallegt parket að mínu mati og ég gæti ekki mælt meira með því . Ítarlega færslu um parketið má finna hér – Núna stendur yfir gjafaleikur á Instagram síðu minni @svana . svartahvitu þar sem einn heppinn fylgjandi fær að velja sér mottu að eigin vali að andvirði 70.000 kr. í verslun Parka . Mæli með að taka þátt ! ♡ Ég tók myndir af þremur mottum fyrir jól sem ég heillaðist af , birtuskilyrðin voru þónokkuð slæm á þeim tíma og því ákvað ég að smella nýrri mynd í dag af mottunni minni þar sem sólin er loksins farin að láta sjá sig . Myndirnar að neðan eru því með jólablóm í vasa en motturnar eiga það sameiginlegt að vera mjög smart . Það er til mikið úrval af gólfmottum í Parka og ættu því allir að geta fundið sér mottu sem hentar hverju heimili – mæli með að kíkja á úrvalið . / / Gjafaleikurinn er unninn í samstarfi við Parka sem gefur vinninginn . Ég dreg út heppinn þátttakanda á Instagram eftir nokkra daga – ekki missa af þessu ♡ Úllen , dúllen , doff – hvaða motta yrði fyrir valinu hjá þér ? Það flæða inn fréttir af hönnunarnýjungum fyrir vorið og nú er komið að ástsæla danska hönnunarmerkinu Ferm Living sem hefur heillað okkur undanfarin ár . Jarðlitir , lífræn form og náttúruleg efni einkenna línuna , hér má sjá splunkuný og minimalísk húsgögn , skúlptúra og aðra fallega hluti fyrir heimilið . Ferm Living hefur tekið fagnandi hugtakinu ‘ slow living ’ , og vilja með hönnun sinni hvetja þig til að taka skref tilbaka , hvílast og tengjast heimilinu á dýpri hátt en áður . “ Heimilið er okkar griðarstaður , þar sem hversdagsleg rútínan mætir stóru augnablikunum í lífinu , og þar sem lífið gerist . Hjá Ferm Living viljum við skapa vörur sem hjálpa þér að útbúa heimili sem segir hver þú ert . ” segir m.a. um nýju línuna . M.a. má sjá nýja húsgagnalínu – Bevel , matarstellið Flow , Mineral glersófaborð á steini , Catena sófaeiningar , Sector vegghillur , Vuelta lampa ( þessi í hillunni ) , minimalískt rúm / sófi í japönskum anda sem ber heitið Kona ásamt fallegum vegghönkum eftir skargripasmiðinn Helena Rohner . Það er því mikið spennandi framundan hjá Ferm Living ! String hillukerfið er klassísk sænsk hönnun frá árinu 1949 sem flestir hönnuarunnendur ættu að kannast við . Hægt er að sérsníða hillurnar svo þær henti öllum heimilum og eru því fjölmargir sem safna þessari klassísku hönnun , hvort sem það séu stakar String Pocket hillur eða heilu hillusamstæðurnar . String kynnti núna á hönnunarsýningunni í Köln spennandi nýjungar en þar má helst nefna neon appelsínugular String Pocket sem munu svo sannarlega lífga við heimilið . Núna í fyrsta sinn koma Pocket hillurnar úr málmi , svokölluðu ‘ perforated ’ / götuðu stáli svo hægt er að hengja á hillurnar króka eða hengi sem hentar vel undir handklæði eða viskastykki . Mjög snjöll viðbót sem ég er spennt fyrir ! Eins og áður þá vinnur String alltaf með fremstu stílistunum að hverju sinni og eru myndirnar og uppstillingarnar alltaf jafn skemmtilegar . Ég má til með að deila þessum myndum með ykkur . Myndir / / String.se Fyrir áhugasama þá er það verslunin Epal sem selur String hillur á Íslandi . Janúar er fullkominn mánuður í mínum huga til að byrja að skipuleggja eða skoða hugmyndir að breytingum fyrir heimilið . Hvort sem ráðast eigi í meiriháttar breytingar og lagfæringar eða einfaldlega bara að mála . Þessar myndir af breytingunum hjá Rakel vinkonu minni eiga svo sannarlega eftir að gefa ykkur góða hvatningu fyrir heimilisframkvæmdir – einmitt það sem ég þurfti að skoða til að koma mér í gang ! Rakel Rúnars er ekki aðeins ein af mínum bestu vinkonum heldur eru líklega margir tryggir lesendur sem kannast við hana frá byrjun bloggsins Svartáhvítu . Hún er verkfræðingur að mennt og mikil smekkdama og býr hér í Hafnarfirðinum ásamt Andra Ford , sjúkraþjálfara og kírópraktor ( sem opnaði nýlega Kírópraktorstofuna í Kringlunni sem ég mæli með ) ásamt tveimur börnum , þeim Emil og Evelyn ♡ Skoðum ótrúlega breytingu á efri hæðinni – fyrir & eftir framkvæmdir . Hvað hafið þið búið hér lengi ? Við fluttum inn sumarið 2017 svo ca tvö og hálft ár . Hvað er húsið stór ? Í kringum 200 m 2 . Segðu okkur í stuttu máli frá framkvæmdunum , hvað var það helsta sem þið breyttuð ? Við tókum alla efri hæðina í gegn þar sem eru þrjú svefnherbergi , baðherbergi og sjónvarpsstofa . Við skiptum um alla glugga í húsinu , rifum panelinn úr loftinu og klæddum loftið upp á nýtt og settum innbyggða lýsingu . Endurgerðum nokkra veggi , endurnýjuðum allt rafmagn , færðum ofna til , settum nýjar hurðir og gólfefni . Létum smíða nýjan stiga og breyttum handriðinu . Við endurnýjuðum líka baðherbergið . Var eitthvað sem kom á óvart við framkvæmdirnar ? Sem betur fer ekki mikið en þó alltaf einhverjar hindranir sem þarf að leysa úr . Við ætluðum að setja hita í gólfið en platan milli hæða var ekki nægilega einangruð til að geta það og ekki möguleiki á að leysa það svo við settum bara nýja ofna í staðinn og færðum þá til . Það var léttir að sjá að loftið var allt heilt og enginn raki þar , þangað til við tókum loftið niður á baðherberginu og sáum ekki fallega hluti . Þannig það fór meiri tími og vinna í það heldur en reiknað var með í fyrstu . Gerðuð þið mikið sjálf eða fenguð þið aðstoð ? Nei við gerðum ekki mikið sjálf heldur fengum menn í verkið . Gerðir þú fjárhagsáætlun , ef já – stóðst hún ? Ég byrjaði á einhverri fjárhagsáætlun en var fljót að grafa hana . Þetta kostar að sjálfsögðu alltaf meira en maður vonar í byrjun . Þegar þú lítur til baka , er eitthvað sem þú hefðir viljað gera öðruvísi ? Já betra skipulag og undirbúning áður en við byrjuðum . Við ákváðum í miklu flýti að byrja verkefnið þar sem það hentaði á þeim tíma og við fengum góða menn í verkið . Við höfðum einn dag til að tæma efri hæðina og flytja fjögurra manna fjölskylduna í herbergið á neðri hæðinni áður en það átti að byrja að rífa allt út . Svo í kjölfarið tók við mikið stress við að hanna allt , velja gólfefni , panta hurðir , ákveða flísar og allt fyrir baðherbergið . Svo þurfti að smíða nýjan stiga sem tekur sinn tíma sem tafði verkið . Ég gerði mér heldur enga grein fyrir öllu rykinu sem fylgdi og þar sem við bjuggum á neðri hæð hússins á meðan á framkvæmdum stóð hefði verið sniðugt að einangra efri hæðina betur . Ég man það næst . En maður lærir af hverju verkinu og við förum mikið betur undirbúin í næsta verkefni . Er efri hæðin 100% tilbúin núna ? Nei það vantar ennþá hurðir fyrir geymsluna sem er undir súðinni og nokkra rafmagnstengla . Þessi litlu smáatriði sem maður dregur endalaust . Svo erum við að bíða eftir gardínum ( erum með bráðabirgða gardínur núna sem við áttum ) og eigum eftir að finna rétta ljósið yfir stigann . Breytingarnar á baðherberginu eru ótrúlegar ! Lumar þú á ráði handa þeim sem stefna á breytingar á heimilinu ? Skipulag nr 1,2 og 3 . Það þarf einnig að hafa í huga að oft þarf að panta hluti að utan sem getur tekið margar vikur og tafið verkið svo það er gott að vera tímanlega í hlutunum . Svo er þetta gríðarlegt þolinmæðisverk að standa í framkvæmdum , allt tekur meiri tíma en maður áætlar svo gott að hafa það í huga . Hvað er næst á dagskrá ? Við erum að byrja á baðherberginu á neðri hæðinni núna í febrúar . Svo höfum við nýtt sumrin í húsið að utan og lóðina og höldum því áfram í sumar . Hvað er það besta við breytingarnar ? Loftið brakar ekki lengur þegar það er vont veður og við erum blessunarlega búin að skipta út ítölsku Ticino tenglunum . Litlu hlutirnir : ) Ó svo fallegt ! Ég er að elska þessa breytingu og það verður svo gaman að fylgjast með framhaldinu ♡ Ef þú ert með spurningu varðandi framkvæmdirnar eða vilt vita hvaðan eitthvað er , endilega skildu eftir komment hér að neðan og ég / eða Rakel svörum . Takk Rakel mín fyrir að gefa mér leyfi til að deila myndunum . Ég er meira en tilbúin að skoða vor & sumar línur ársins 2020 frá nokkrum vinsælustu hönnunarfyrirtækjunum og við ætlum að byrja á að skoða H & M home . Eins og áður má sjá nokkra áherslu á náttúrleg efni og lágstemmda liti og er heildarlínan mjög stílhrein en með skemmtilegum smáatriðum . Bast , viður , brass og gler – myndirnar tala sínu máli ♡ Hollensk heimili heilla mig alltaf jafn mikið , þau eru nefnilega oft töluvert litríkari og þónokkuð ólík skandinavískum heimilum sem ég sýni jafnan mikið frá . Hér má sjá myndir af hollensku heimili Lisanne van de Klift en hún heldur úti mjög vinsælum Instagram aðgangi sem ég mæli með að kíkja á @lisannevandeklift Falleg íslensk heimili er eitt skemmtilegasta efnið sem við skoðum saman . Þetta glæsilega heimili í Drápuhlíð sem var að koma á sölu tikkar í öll box ; bjart og opið með fallegum innréttingum og tala nú ekki um sérstaklega vel valda liti á veggjum svo það er líklega hægt að flytja beint inn ? Kannski að láta húsgögnin fylgja líka með ♡ Kíkjum í heimsókn – Fyrir áhugasama þá er hægt að skoða frekari upplýsingar um eignina hér . Hvað er betra á fyrsta degi nýs árs en að skoða gullfallegt heimili sem gefur góðar hugmyndir ! Það eru líklega mörg ykkar sem eyðið deginum í að taka til eftir veislu gærdagsins og að taka niður jólaskrautið , það er því um að gera að íhuga í leiðinni hvort við ætlum að breyta einhverju eða bæta á heimilinu á komandi vikum / mánuðum . Þetta er fullkominn tími fyrir heimilisbreytingar , þessir rólegustu mánuðir ársins sem núna eru gengnir í garð . Ég er svo sannarlega með langan lista !